


ZAPISNIK

sa XV. sjednice Gradskog vijeća Grada Staroga Grada održane dana 3. kolovoza 2026. godine u Gradskoj vijećnici.
Započeto u 21:00 sati[footnoteRef:1]. [1:  Sjednica je zakazana za 20:30 sati te je započela u 21:00 sat radi dužeg trajanja sastanka koji je prethodio sjednici Gradskog vijeća] 

Sjednicu otvara i njome predsjedava gosp. Perislav Petrić, predsjednik Gradskog vijeća Grada Staroga Grada.
Konstatira se da su na današnju sjednicu Gradskog vijeća uredno pozvani vijećnici:	
Alaupović Tomislav (HDZ), Bratanić Teo (KLGB Antonio Škarpa), Fredotović Pero (HDZ), Lučić Lavčević Branko (KLGB Branko Lučić Lavčević), Makjanić Antonio (HDZ), Maroević Vinko (HDZ), Matijević Frankica (KLGB Antonio Škarpa), Moscatello Amalija (KLGB Antonio Škarpa), Moskatelo Dajana (HDZ), Moškatelo Ivica (KLGB Antonio Škarpa), Petrić Andro (HDZ), Petrić Perislav (SDP)[footnoteRef:2]. [2:  Poziv nije upućen gđi. Tariti Radonić s obzirom da je ista dana 17. srpnja 2026. godine predala zahtjev za stavljanje u mirovanje mandata vijećnice.] 

Poziv sa prijedlogom Dnevnog reda za XV. sjednicu Gradskog vijeća Grada Staroga Grada, Klasa: 024-04/26-01/10, Urbroj: 2181-10-01-26-1 od 29. srpnja 2026. godine prileži ovom Zapisniku.
Sjednici Vijeća nazočni su vijećnici:
Alaupović Tomislav, Bratanić Teo, Fredotović Pero, Makjanić Antonio, Maroević Vinko, Matijević Frankica, Moskatelo Dajana,  Petrić Andro i Petrić Perislav.
Odsutni:  Lučić Lavčević Branko, Moscatello Amalija, Moškatelo Ivica. 
Ostali nazočni:
Vinko Vranjican – Gradonačelnik Grada Staroga Grada
Toni Damjanić – pročelnik Jedinstvenog upravnog odjela (dalje u tekstu: Izvjestitelj)
Mihaela Andrić – Voditeljica Odsjeka za opću upravu i imovinsko-pravne poslove, (dalje u tekstu: Izvjestiteljica, ujedno i zapisničar)
Vincent Šepić – prometno komunalni redar
Luki Ljubić – tehnička podrška
Konstatirano je da kvorum tj. većinu potrebitu za pravovaljano održavanje sjednice i donošenje odluka, na početku XV. sjednice Vijeća čini 9 (devet) nazočnih vijećnika od ukupnog broja od 12 vijećnika, čime su ispunjeni zakonski (članak 36. stavak 1. Zakona o lokalnoj i područnoj /regionalnoj/ samoupravi («NN», br. 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20) i poslovnički (članak 67. i 68. Poslovnika Gradskog vijeća Grada Staroga Grada (“Službeni glasnik Grada Starog Grada“, broj: 12/09, 4/13, 5/13, 7/19 i 2/20 – dalje u tekstu: Poslovnik) uvjeti za pravovaljani rad i odlučivanje.
	Za današnju sjednicu Gradskog vijeća predložen je slijedeći:

Dnevni red:

1. Izvješće Mandatne komisije
· Obavijest o podnesenom zahtjevu za stavljanje u mirovanje mandata vijećnice Gradskog vijeća Grada Staroga Grada 
· Svečana prisega vijećnika Gradskog vijeća Grada Staroga Grada
2. Usvajanje zapisnika sa XIII. sjednice Gradskog vijeća održane dana 2. lipnja 2026. godine,
3. Usvajanje zapisnika sa XIV. sjednice Gradskog vijeća održane dana 12. lipnja i 18. lipnja 2026. godine,
4. V i j e ć n i č k a  p i t a n j a,
5. Prijedlog Pravilnika o jednostavnoj nabavi,
6. [bookmark: _Hlk230787307]Prijedlog Odluke o odabiru najpovoljnijih ponuditelja za dodjelu dozvola za obavljanje djelatnosti na pomorskom dobru Grada Staroga Grada, 
7. Prijedlog Odluke o dodjeli javnih priznanja u 2026. godini,
8. Prijedlog Odluke o ukidanju statusa javnog dobra,
9. Prijedlog Zaključka o davanju suglasnosti na sklapanje nagodbe u predmetu Pavlović:
· Prijedlog Zaključka o davanju suglasnosti na sklapanje Nagodbe o naknadi
· Prijedlog Zaključka o davanju suglasnosti na sklapanje Nagodbe o određivanju naknade za deposedirane nekretnine
10. [bookmark: _Hlk230940025]Prijedlog Zaključka o izmjeni Zaključka o davanju odobrenja za postavljanje obilježja – Aleja akademika.

Predsjednik Gradskog vijeća (GV), nakon prozivke nazočnih i utvrđivanja kvoruma, konstatira da je u prilogu s materijalima dostavljen prijedlog Dnevnog reda.

Predsjednik GV pita ovlaštene predlagatelje imaju li prijedloga za izmjene i dopune dnevnog reda. 
Vijećnik Pero Fredotović, u ime jedne trećine vijećnika, predlaže dopunu dnevnog reda i to za 
točku 11. Razrješenje dužnosti predsjednika Gradskog vijeća Grada Staroga Grada.

Predsjednik stavlja na glasanje prijedlog dopune dnevnog reda te se ista usvaja sa 8 (osam) glasova „za“ i 1 (jednim) glasom „protiv“.

Predsjednik stavlja na glasanje prijedlog dnevnog reda u cjelini te se isti usvaja jednoglasnom odlukom sa 9 (devet) glasova „za“.

	Prelazi se na rad po točkama dnevnog reda.

Točka 1.
Izvješće Mandatne komisije
	Na poziv predsjednika Gradskog vijeća, predsjednik Mandatne komisije, Andro Petrić, čita izvješće Mandatne komisije za IV. sjednice održane neposredno prije sjednice Gradskog vijeća.
Izvješće glasi: 
Mandatna komisija, na III. sjednici održanoj dana 3. kolovoza 2026. godine podnosi sljedeći izvještaj:

Konstatira se da je članica Gradskog vijeća TARITA RADONIĆ dana 17. srpnja 2026. godine predala zahtjev za stavljanje u mirovanje mandat vijećnika Gradskog vijeća Grada Staroga Grada

Odredbom članka 79. Zakona o lokalnim izborima propisano je da član predstavničkog tijela ima pravo tijekom trajanja mandata staviti svoj mandat u mirovanje iz osobnih razloga, podnošenjem pisanog zahtjeva predsjedniku predstavničkog tijela.
Mirovanje mandata na temelju pisanog zahtjeva počinje teći od dana dostave pisanog zahtjeva sukladno pravilima o dostavi propisanim Zakonom o općem upravnom postupku, a ne može trajati kraće od šest mjeseci. 
Člana predstavničkog tijela kojem mandat miruje za vrijeme mirovanja mandata zamjenjuje zamjenik, u skladu s odredbama Zakona.
Odredbom članka 81. stavka 4. Zakona o lokalnim izborima propisano je da člana predstavničkog tijela izabranog na kandidacijskoj listi grupe birača zamjenjuje prvi sljedeći neizabrani kandidat s liste.
Dana 24. srpnja 2026. godine zaprimljen je dopis nositelja Kandidacijske liste grupe birača Branko Lučić Lavčević u kojem se navodi da je prvi slijedeći neizabrani kandidat sa liste, Marin Knezović, dostavio ovjerenu izjavu kojom se odriče od prava za zamjenjivanje vijećnice te da se, slijedom toga, Marija Novak imenuje zamjenicom članice Gradskog vijeća.
Konstatira se da članicu Gradskog vijeća Taritu Radonić, temeljem odredbe članka 81. stavka 4. citiranog Zakona zamjenjuje kandidat sa kandidacijske liste grupe birača nositelja liste Branko Lučić Lavčević – MARIJA NOVAK.

Nakon izvješća Mandatne komisije, predsjednik Gradskog vijeća čita tekst prisege koji glasi „Prisežem svojom čašću da ću dužnost vijećnika u Gradskom vijeću Grada Staroga Grada obavljati savjesno i odgovorno, i da ću se u svom radu držati Ustava Republike Hrvatske, zakona i Statuta Grada Staroga Grada, te da ću se zauzimati za svekoliki napredak Republike Hrvatske i Grada Staroga Grada“ na što vijećnica Marija Novak kaže „Prisežem“ te poziva vijećnicu Mariju Novak da potpiše prisegu. 

Nakon potpisivanja prisege ponovno se proziva nazočne te se utvrđuje da kvorum na današnjoj sjednici čini 10 (deset) vijećnika.
	
Točka 2.
Usvajanje zapisnika sa XIII. sjednice Gradskog vijeća održane dana 2. lipnja 2026. godine

Vijećnicima je dostavljen zapisnik sa XIII. sjednice Gradskog vijeća održane dana 2. lipnja 2026 godine.
Vijećnik Vinko Maroević napominje da je pogreškom izostavljeno njegovo ime među prisutnim vijećnicima.
Predsjednik obavještava prisutne da je zaprimio odgovore gradonačelnika na postavljena pitanja te iznosi mišljenje o zaprimljenim odgovorima sukladno članku 48. Poslovnika Gradskog vijeća Grada Staroga Grada.
Predsjednik stavlja na glasanje usvajanje Zapisnika sa XIII. sjednice Gradskog vijeća održane dana 2. lipnja 2026. godine te se isti usvaja 8 (osam) glasova „za“[footnoteRef:3]. [3:  O zapisniku nisu glasali Petrić Andro (nije bio prisutan) i Marija Novak(mandat verificiran 3. kolovoza 2026. godine).] 


Točka 3.
Usvajanje zapisnika sa XIV. sjednice Gradskog vijeća održane dana 12. lipnja i 18. lipnja 2026. godine

	Vijećnicima je dostavljen zapisnik sa XIV. sjednice Gradskog vijeća održane dana 12. lipnja i 18. lipnja 2026. godine.
	Predsjednik stavlja na glasanje usvajanje Zapisnika sa XIV. sjednice Gradskog vijeća održane dana 12. lipnja i 18. lipnja 2026. godine te se isti usvaja sa 7 (sedam) glasova „za“[footnoteRef:4]. [4:  O zapisniku nisu glasali Petrić Andro i Matijević Frankica (nisu bili prisutni) i Marija Novak(mandat verificiran 3. kolovoza 2026. godine).] 


Točka 4.
V i j e ć n i č k a   p i t a n j a
	
1. Marija Novak 
Vijećnica upozorava da je Odbor za statut, poslovnik i normativnu djelatnost sazvan 5 minuta prije održavanja sjednice čime se otežava rad svih članova Odbora te se mora voditi računa o tome kada će se sazivati sjednice Odbora.
Vijećnica upućuje pitanje vezano za upravljanje komunalnim okolišem i gospodarenje otpadom. Vijećnici su dostavljene fotografije plaža i uvala koje, iako nisu uređene gradske plaže ili šetnice, tijekom ljeta koristi velik broj građana i gostiju.  Na fotografijama se vide veće količine naplavina, plastike, gumenjaka i životinjskih lešina te se radi o otpadu koji se zadržava duže vrijeme. Odvojeni papir ili plastika, u pojedinim slučajevima, se odvozi istim komunalnim vozilom kao i miješani otpad te se opravdano sumnja u smisao odvojenog prikupljanja otpada.
Planira li Grad prije turističke sezone organizirati sustavne akcije čišćenja uvala i plaža te može li se pojasniti kako se u praksi provodi odvojeno prikupljanje otpada.

Odgovor: Gradonačelnik
Gradonačelnik navodi da će se raspitati u vezi odvojenog prikupljanja otpada. Na pitanje gradonačelnika o kojim plažama se radi, vijećnica navodi da se radi o području Žukove i Zavale.
Gradonačelnik navodi da će kontaktirati Turističku zajednicu.

2. Tomislav Alaupović
Vijećnik predlaže da se ubuduće na sjednicu Gradskog vijeća pozove direktori tvrtki i javnih ustanova kako bi se moglo dosljedno odgovoriti na postavljena pitanja.

Odgovor: Gradonačelnik
Prijedlog primljen na znanje te se slaže sa vijećnikom.

3. Marija Novak
Upućuje pitanje gradonačelniku u vezi dostupnosti zdravstvene zaštite na otoku Hvaru. Navodi da je kronični manjak zdravstvenih radnika (epidemiologija, medicinske sestre, ograničeni dolasci specijalista, zamjene liječnika i dr.) te problem koji nastaje u ljetnim mjesecima zbog velikog broja ljudi. Ima li Grad jasnu strategiju ili plan aktivnosti vezano za suradnju sa nadležnim zdravstvenim ustanovama kako bi se stvorili uvjeti za bolju zdravstvenu skrb te koji su koraci poduzeti u tu svrhu te planira li se uspostaviti nekakav program zdravstvene dostupnosti te organizirati zajednički sastanak svih lokalnih zajednica sa nadležnim službama.

Odgovor: Gradonačelnik
Gradonačelnik navodi da je zdravstveni sustav u problemu te se još nije bavio tom problematikom, ali je upoznat da postoje problemi u vezi zdravstvene zaštite te se nada da će vijećnica pomoći u rješavanju istog.

4. Tomislav Alaupović
Vijećnik se referira na situaciju koja se dogodila u uvali Tiha i nedavno potopljenoj jahti uslijed požara. Predlaže da se, u dogovoru sa DVD-om, nabavi plovilo za intervencije na moru te nabavu plutači u slučaju havarije.

Odgovor: Gradonačelnik
Zahvaljuje na prijedlogu vijećnika.

5. Perislav Petrić
Vijećnik navodi da se u proteklom mandatu radilo na projektu uređenja protupožarnog puta Vrbanj-Dol. Bilo bi bitno da se po tom projektu postupi i da se taj put očisti da bi mogli vatrogasci djelovati. Navodi da je trošak projekta između 15.000,00 do 20.000,00 eura. Postoji li mogućnost da se to napravi što prije?

Odgovor: Pero Fredotović
Vijećnik navodi da je osam godina bio član mjesnog odbora, te da je navedeni put jednim dijelom bio očišćen. Ideja je bila da se napravi brana zbog požara i za Svirče, Vrbanj i Dol. U pregovorima sa vlasnicom jednog od zemljišta 2021 godine, gospođa je htjela da se u tom dijelu gdje ne može proći veći kamion proširi put uz uvjet da se sagradi ogradni zid koji je dijelom i pao. 
Geodetska podloga je napravljena i nakon tih pregovora članovima mjesnog odbora ovlasti prestaju te navodi da što je sve nakon toga bivši gradonačelnik napravio. Također navodi da je gospođa bila u javnog bilježnika te da sigurno postoji dokumentacija.  Taj projekt se može nastaviti pod uvjetima koje je navela. Može se pitati bivšeg gradonačelnika što je od toga napravljeno jer je to bilo u njegovim ovlastima i njegov dio posla.

Vijećnik Perislav Petrić očekuje odgovor odnosno potvrdu da će se krenuti u realizaciju. 

6. Perislav Petrić
[bookmark: _Hlk237249657]Vijećnik upućuje pitanje vezano za čišćenje parcela i odnosi se na pitanje vijećnika Moškatela o čišćenju šumice (Priko). Rečeno je da će se dostaviti dopisi vlasnicima da očiste parcele. 
Jesu li komunalni redari bili, kaznili one koji nisu očistili? Hoće li se nastaviti sa sređivanjem šumice na predjelu Priko.

Odgovor: Gradonačelnik
Dostaviti će pisani odgovor.

Drugih pitanja nije bilo.

Točka 5.
Prijedlog Pravilnika o jednostavnoj nabavi

Izvjestitelji po ovoj točci su pročelnik Toni Damjanić i voditeljica Odsjeka, Mihaela Andrić.
Izvjestiteljica obavještava prisutne vijećnike da je član Odbora za statut, poslovnik i normativnu djelatnost, na sjednici održanoj neposredno prije sjednice Gradskog vijeća, dostavio dokument „Prijedlog korekcija materijala“ te zbog većeg broja navoda korekcija stručna služba nije u mogućnosti provjeriti sve navedene navode i eventualno ispraviti prijedlog akta čime se predlaže da se o ovoj točci Dnevnog reda ne raspravlja dok se ne usuglasi tekst prijedloga akta.
Izvjestitelj navodi da se izglasa izuzetak iz članka 29. st. 3. Poslovnika Gradskog vijeća iz razloga što se predmetni akt mora donijeti do 16. kolovoza. Pravilnik je izradio konzultant javne nabave.

Nakon obrazloženja uslijedila je rasprava u kojoj su sudjelovali Marija Novak i Teo Bratanić. U raspravi vijećnica Novak predlaže da se izbjegne održavanje sjednica odbora neposredno prije sjednice Gradskog vijeća. 

Predsjednik predlaže da se izglasa izuzetak iz članka 29. stavka 3. Poslovnika Gradskog vijeća. 

Vijećnici su sa 10 (deset) glasova „za“ izglasali izuzetak od primjene članka 29. stavka 3. Poslovnika Gradskog vijeća Grada Staroga Grada.

[bookmark: _Hlk225499316]

Točka 6.
Prijedlog Odluke o odabiru najpovoljnijih ponuditelja za dodjelu dozvola za obavljanje djelatnosti na pomorskom dobru Grada Staroga Grada

	Izvjestitelji po ovoj točci Dnevnog reda je voditeljica Odsjeka, Mihaela Andrić i pročelnik Toni Damjanić.
	Nakon obrazloženja izvjestitelja nije bilo rasprave. 
	Vijećnica Marija Novak upozorava da se ispravi naziv tvrtke „Hvar star residence“ što se prima na znanje.
	Nakon rasprave u kojoj su sudjelovali Teo Bratanić, Vinko Maroević i Pero Fredotović predsjednik zaključuje raspravu.

 Vijećnici Matijević Frankica i Antonio Makjanić izuzimaju se iz glasanja po ovoj točci dnevnog reda zbog osobnih razloga čime se konstatira da će o ovom prijedlogu glasati ukupno 8 vijećnika.
Predsjednik stavlja prijedlog Odluke o odabiru najpovoljnijih ponuditelja za dodjelu dozvola za obavljanje djelatnosti na pomorskom dobru Grada Staroga Grada na glasanje.

	Glasanjem sa 7 (sedam) glasova „za“ i 1 (jednim) “glasom „protiv“ Gradsko vijeće je donijelo Odluku o odabiru najpovoljnijih ponuditelja za dodjelu dozvola za obavljanje djelatnosti na pomorskom dobru Grada Staroga Grada.

Točka 7.
Prijedlog Odluke o dodjeli javnih priznanja u 2026. godini

	Izvjestiteljica po ovoj točci je voditeljica Odsjeka, Mihaela Andrić.
Izvjestiteljica navodi da je potrebno dopuniti naziv primatelju nagrade Zaklada Vera i dr. Matko Miličić – Maleško.
	Nakon obrazloženja izvjestiteljice rasprave nije bilo.

	Predsjednik stavlja Prijedlog Odluke o dodjeli javnih priznanja u 2026. godini na glasanje.

	Glasanjem sa 10 (deset) glasova „za“ Gradsko vijeće je donijelo Odluku o dodjeli javnih priznanja u 2026. godini.

Točka 8.
Prijedlog Odluke o ukidanju statusa javnog dobra

	Izvjestiteljica po ovoj točci je voditeljica Odsjeka, Mihaela Andrić.
	Nakon obrazloženja Izvjestiteljice nije bilo rasprave.
	Izvjestiteljica navodi da će se ispraviti čl. 5. prijedloga Odluke.

	Predsjednik stavlja Prijedlog Odluke o ukidanju statusa javnog dobra na glasanje.
	Glasanjem sa 10 (deset) glasova „za“ Gradsko vijeće je donijelo Odluku o ukidanju statusa javnog dobra.

Točka 9.
Prijedlog Zaključka o davanju suglasnosti na sklapanje nagodbe u predmetu Pavlović

	Izvjestiteljica po ovoj točci je voditeljica Odsjeka, Mihaela Andrić.
	Izvjestiteljica obrazlaže dva prijedloga zaključka vezano za dvije nagodbe s obzirom da se radi o istim ovlaštenicima, ali dvije različite osnove nagodbe.
Nakon obrazloženja izvjestiteljice uslijedila je rasprava u kojoj su sudjelovali vijećnica Marija Novak i voditeljica Odsjeka.

Nakon obrazloženja Predsjednik stavlja prijedlog Zaključka o davanju suglasnosti na sklapanje Nagodbe o naknadi na glasanje.
Glasanjem sa 10 (deset) glasova „za“ Gradsko vijeće je donijelo Zaključak o davanju suglasnosti na sklapanje Nagodbe o naknadi.

Predsjednik stavlja prijedlog Zaključka o davanju suglasnosti na sklapanje Nagodbe o određivanju naknade za deposedirane nekretnine na glasanje.
Glasanjem sa 10 (deset) glasova „za“ Gradsko vijeće je donijelo Zaključak o davanju suglasnosti na sklapanje Nagodbe o određivanju naknade za deposedirano zemljište.




Točka 10.
[bookmark: _Hlk237257909]Prijedlog Zaključka o izmjeni Zaključka o davanju odobrenja za postavljanje obilježja – Aleja akademika

	Izvjestitelj po ovog točci je pročelnik Toni Damjanić.
	Nakon obrazloženja pročelnika i gospođe Tarite Radonić uslijedila je rasprava u kojoj su sudjelovali vijećnici Tomislav Alauopović i Pero Fredotović.

	Nakon rasprave Predsjednik stavlja prijedlog Zaključka o izmjeni Zaključka o davanju odobrenja za postavljanje obilježja – Aleja akademika na glasanje.

	Glasanjem sa 10 (deset) glasova „za“ Gradsko vijeće je donijelo Zaključak o izmjeni Zaključka o davanju odobrenja za postavljanje obilježja – Aleja akademika.

Točka 11. – dopuna Dnevnog reda
Prijedlog za razrješenje dužnosti predsjednika Gradskog vijeća

	Vijećnicima je na samoj sjednici uručen zahtjev za razrješenje predsjednika Gradskog vijeća kao i očitovanje predsjednika Gradskog vijeća. 

	Predsjednik otvara raspravu. U raspravi su sudjelovali vijećnici Teo Bratanić, Perislav Petrić i Marija Novak.

	Predsjednik zatvara raspravu i stavlja prijedlog za razrješenje dužnosti predsjednika Gradskog vijeća na glasanje.
	Glasanjem sa 7 (sedam) glasova „za“ i 3 (tri) glasa „suzdržan“ Gradsko vijeće donijelo je odluku o razrješenju dužnosti predsjednika Gradskog vijeća Grada Staroga Grada.

	Nakon donesene odluke, zasjedanje sjednicom preuzima potpredsjednik Gradskog vijeća, Antonio Makjanić.

	Potpredsjednik preuzima vođenje sjednicom te pozdravlja prisutne vijećnike.


……………

Dnevni red je iscrpljen u 22:45 sati te Potpredsjednik Gradskog vijeća, uz zahvalu na sudjelovanju, zaključuje XV. sjednicu Gradskog vijeća Grada Staroga Grada.

   Zapisničar: 		                                       			GRADSKO VIJEĆE 
           	     Mihaela Andrić					         GRADA STAROGA GRADA  
       							         Predsjednik  
							           Perislav Petrić
 
                               
   Potpredsjednik
    Antonio Makjanić

